Un exitós concert dóna per finalitzades les semifinals del PREFRA 2012
18/06/2012

# Un exitós concert dóna per finalitzades les semifinals del PREFRA 2012

*   18/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13288

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13288%2F0&title=Ajuntament%20d%27Alaqu%C3%A0s.%20Premsa.Un%20exit%C3%B3s%20concert%20d%C3%B3na%20per%20finalitzades%20les%20semifinals%20del%20PREFRA%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13288/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13288/18062012segunda_ronda_Form_4.jpg)](https://www.alaquas.org/ficheros/documentos/2012/2/13288/18062012segunda_ronda_Form_10.jpg "<a href='https://www.alaquas.org/ficheros/documentos/2012/2/13288/18062012segunda_ronda_Form_10.jpg' target=_blank><i class='fa fa-external-link' aria-hidden='true'></i>.Un exitós concert dóna per finalitzades les semifinals del PREFRA 2012</a>")

Els grups valencians Metropol, 2ª Ronda i Kaoba actuen en la tercera semifinal del "PREFRA. EMERGENTS" per triar el cartell del FRA 2012. La final tindrà lloc el dissabte 30 de juny

El dissabte 16 de juny es va celebrar la tercera semifinal del concurs musical "PREFRA. EMERGENTS 2012" convocat per l'Ajuntament d'Alaquàs i l'Associació AFRA per triar el cartell del FRA 2012. En aquest tercer concert van actuar els grups valencians **Metropol, 2ª Ronda i Kaoba,** que van donar per finalitzades aquestes semifinals. La final d'aquest concurs musical tindrà lloc el dissabte 30 de juny, quan es donarà a conèixer els grups que actuaran a la nova edició del FRA.

**Metropol** és un grup d'i_ndie pop-rock_ de València amb influències variades. Des del llançament del seu primer EP l'any 2006, han experimentat el major increment de contactes en Myspace per part d'un grup espanyol. Han tingut l'oportunitat d'estar en comunicació amb fans d'arreu del món. L'any 2009, Metropol entra a l'estudi per gravar el seu disc debut. Després d'un any i mig de dur treball, en la primavera del 2011 aconsegueixen editar el seu disc auto-produït titulat "My Own Gravity". Metropol està ara tractant d'introduir el seu àlbum en altres països.

**2ª Ronda** és una banda valenciana amb diferents influències musicals que han marcat els seus components, que abarquen des del _rock&roll_ al _blues_, passant pel _ska_ o el _reggae_. Naix a principis de 2010 i a finals d'any celebren el seu primer concert a Algora (Guadalajara), gravant el seu primer CD, _Ver para beber_, un treball de vuit temes en els que es deixar vore la seua gràcia rondera, el ronda'n roll.

**Kaoba** naix a Ontinyent l'any 2009 amb el nom SKAKS, fusionant-se mesos després en "Kin Kas" i més tard en Kaoba. Està format per 9 músics disposats a donar-ho tot barrejant estils com _ska_, el _reggae_, la rumba i el _rock_. Les lletres fan una crítica a la societat, defenen la terra i la llengua amb un toc optimista, totes elles en valencià.

**PREFRA. EMERGENTS 2012**

El concurs "PREFRA. EMERGENTS 2012" ha aconseguit un gran èxit de participació. Un total de 67 grups valencians es van presentar a la primera fase d'aquest concurs musical posat en marxa per obrir la participació i donar la possibilitat a totes les formacions musicals d'Alaquàs i de València que ho desitgen, de participar en aquest festival. Després d'un període de selecció dirigit per un jurat especialista en música independent, nou grups han estat elegits per formar part d'aquest concurs que se celebrarà durant els caps de setmana del mes de juny.

Es tracta d'una iniciativa que serveix com a plataforma de promoció i per donar suport a la creació musical que es genera a Alaquàs i a tota la Comunitat Valenciana. El FRA s'ha consolidat en els últims anys com un dels festivals de música independent, públic i gratuït més importants que aposta una oferta musical pública on es combinen els grups internacionals i nacionals amb els locals. El concurs ofereix la possibilitat de formar part del cartell a un número d'entre 1 a 3 grups de música emergents de la Comunitat Valenciana, d'una forma participativa i oberta.